Diari Oficial de la Generalitat Valenciana


Sumari del DOGV 9270, del 03-02-2022 (2022/732)

RESOLUCIÓ de 27 de gener de 2022, de la Presidència de la Generalitat, per la qual es dona publicitat a l'acord de l'Ajuntament d'Altea de supressió del lloc de vicesecretaria.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9270

Data del DOGV
:   03-02-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/732


Data del document
:   27-01-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 27 de gener de 2022, de la Presidència de la Generalitat, per la qual es dona publicitat a l'acord de l'Ajuntament d'Altea de supressió del lloc de vicesecretaria. [2022/732]  
El Ple de l'Ajuntament d'Altea va acordar, en la sessió del 3 de gener de 2005, modificar la plantilla de personal, amb la creació del lloc de col·laboració de vicesecretaria, actualment vacant, la classificació del qual en classe tercera, i reservat a personal funcionari d'Administració local amb habilitació de caràcter nacional de la subescala de Secretaria-Intervenció, va ser aprovada, mitjançant l'Ordre de 24 de febrer de 2005, de la Conselleria de Justícia i Administracions Públiques (DOGV 4692, 09.03.2005).  
El ple de l'Ajuntament d'Altea, en la sessió del 2 de desembre de 2021, va adoptar l'acord de modificació de la relació de llocs de treball, en virtut del qual se suprimeix el lloc de treball número 7, anomenat Vicesecretaria General, que passa a incrementar la dotació del lloc de treball número 189, anomenat TAG de Patrimoni i Externs, que es crea en aquesta modificació parcial de la Relació de Llocs de Treball. S'entén que, amb el lloc de Secretaria General, és suficient per a assumir les funcions de fe pública i l'assessorament legal preceptiu conforme a les previsions del Reial decret 128/2018, de 16 de març, pel qual es regula el règim jurídic dels funcionaris d'Administració Local amb habilitació de caràcter nacional.  
L'edicte de l'Ajuntament d'Altea sobre l'acord de modificació puntual de la relació de llocs de treball va ser publicat en el Butlletí Oficial de la Província d'Alacant número 231, de 3 de desembre de 2021.  
  
En virtut d'això, fent ús de les competències atribuïdes per l'article 164.1 de la Llei 8/2010, de 23 de juny, de la Generalitat, de règim local de la Comunitat Valenciana; d'acord amb el que disposa l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Donar publicitat a l'acord del Ple de l'Ajuntament d'Altea del dia 2 de desembre de 2021, pel qual s'amortitza el lloc de Vicesecretaria.  
  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública, no és possible interposar un recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 27 de gener de 2022.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.